10 PELAAJAA JÄLJELLÄ
Viime kierroksella lahjuksiin meni yli 100 000 dollaria,
ja kuuden parhaan joukossa on enää yksi paikka vapaana.
Kaikki on kirjaimellisesti tästä kiinni.
Neljä on jo äänestänyt. -Joo.
Kaikki äänet menivät eri henkilöille.
Se tarkoittaa, että Nickin ääni ratkaisee jatkoon menijän.
Nick, sinä olet viimeinen äänestäjä.
Kerro, mitä mielessäsi liikkuu, ennen kuin äänestät.
Yritin pelata rehellisesti ja suoraselkäisesti koko tämän pelin ajan.
Minulle on tarjottu rahaa lukuisia kertoja.
Voin tarjota 30 000 dollaria.
Otan 30 tonnia. -Okei.
Siksi pelasin niin, että tienasin rahaa ja täytin taskuni, kun olin voitolla.
Muistakaa: Monika lahjoi Nickin juuri ennen ajan loppumista -
vastineeksi hänen äänestään. Pitääkö Nick lupauksensa?
Välitän kyllä kaikista täällä, mutta olen tehnyt päätökseni.
Olet siis päättänyt? -Kyllä.
Päätöksesi saattaa ratkaista voittajan.
Äänestä Monikaa. Hän ansaitsee olla täällä. Tiedät sen.
Uskon kaikesta huolimatta, että minulla on hyvät saumat jatkaa.
Aika on koittanut. Ketä äänestät?
Kenet sinä autat jatkoon -
finaalipeliin taistelemaan viidestä miljoonasta dollarista?
Minä pyydän, Nick.
Henkilö, jota äänestän, on…
Selvä. Kiitos äänestäsi.
Äänet eivät menneet tasan.
Tällä kierroksella on selvä voittaja.
Viimeisen kierroksen voittaja,
joka nappaa viimeisen paikan Beast Gamesin kakkoskauden finaalipelissä,
on…
Brett.
Onneksi olkoon. Sait kaksi ääntä.
Kaikki muut saivat yhden. -Nick!
Jännitit ihan turhaan. Sinä voitit! Se maksoi vain 97 000 dollaria.
Olen tosi ylpeä. -Olen innoissani puolestasi.
Ainakin yritin.
Mitä tapahtui?
Olen pahoillani.
Nick, rakastan sinua kuin veljeä. Kiitos kaikesta.
Onnea niistä rahoista. -Olet rakas, veli.
Monika, olet paras kilpailija täällä. Harmi, ettet ole jatkossa.
Jos olisit mukana, voittaisit kaiken.
Jim, etkö äänestänyt minua? -En.
Etkö? -Se oli kuitti siitä rahankahminnasta.
Brett on vihainen, etten äänestänyt häntä. Minkä takia?
Otti 30 000 eikä äänestänyt sinua? -Jep.
Vieressäni seisoo -
Beast Gamesin kakkoskauden kärkikuusikko.
Onko vaikeaa juhlia häviäjien edessä?
Onhan se. -Selvä.
Kady, olet pudonnut pelistä.
Jim, myös sinä olet pudonnut pelistä.
Monika, olet pudonnut pelistä.
Myös Nick on pudonnut pelistä.
Ennen viimeisen pelin alkua…
Monika, voitko tulla nopeasti tänne?
Eikä.
Putoaminen harmittaa varmasti, mutta ennen kuin lähdet,
haluatko kertoa jotain kärkikuusikolle ja kolmelle muulle pudonneelle?
Eikä!
Naurattaako jokin, Auguste? -Ei.
Myin kolikon puolesta miljoonasta dollarista.
Jes!
Mikset kertonut totuutta? -Tuokaa se esiin.
Hän on voittanut toistaiseksi kolmanneksi eniten rahaa.
Onnea, Monika. -Hyvin pelattu.
Nickiin ei voinut luottaa.
Olin rehellinen ottamistani rahoista. Sinä et ollut. Siksi putosit.
Sanoit tiimillesi, ettet ottanut rahaa, vaikka oikeasti otit 500 000.
Totuudella olisit nyt jatkossa.
Hänen ei kannata olla liian pettynyt,
sillä hän ei lähde kotiin 10 000 dollaria vaan 510 000 dollaria mukanaan.
Itse asiassa kaikki neljä pudonnutta -
lähtevät yli 100 000 dollaria mukanaan.
Onnittelut siitä, että pääsitte kymmenen parhaan joukkoon.
Valitettavasti matkanne Beast Gamesissa on tullut päätökseensä,
ja on aika murskata sydämenne.
Olen kiitollinen, että pääsin kilpailemaan Beast Gamesiin. Tämä muutti elämäni.
En lähde pelkästään puoli miljoonaa dollaria rikkaampana -
vaan lähden lisäksi Jimin kanssa.
Olen innoissani, että pääsemme aloittamaan elämän ulkomaailmassa.
Uskon, että meillä käy parempi tuuri kuin täällä.
Harmittaa, että menetin mahdollisuuden voittaa viisi miljoonaa dollaria, -
mutta saan mukaani jotain paljon arvokkaampaa -
kuin mikään Jimmyn tarjoama rahasumma,
ja se on rakkaustarina, jollaista kenelläkään maailmassa ei ole.
Nämä eivät ole hyvästit vaan pelkät heipat.
KUUSI PELAAJAA JÄLJELLÄ
YKSI VOITTAA
Te kuusi, jotka olette vielä mukana, seuratkaa minua.
Minulla on teille jotain näytettävää.
Avatkaa ovi.
Tervetuloa loppuhuipennukseen,
jossa yksi teistä voittaa nuo viisi miljoonaa dollaria.
Mahtavaa! -Eikä!
Tosi siistiä!
Beast Games on puhtaimmillaan simulaatio.
Vaihtoehtoinen maailma, johon tänä vuonna -
sata Vahvaa ja sata Älykästä astuivat ensimmäisen kerran.
Simulaatio koetteli pelaajia kovemmin kuin koskaan aiemmin,
ja aivan kuten teidän maailmanne,
tämä simuloitu maailma voi olla kylmä ja julma,
ja sitä ohjaavat ihmisten valinnat.
Pelaajien kohtalo oli aina heidän omissa käsissään.
Toiset ohjasivat ja toisinaan manipuloivat heitä,
tajusivatpa he sen tai eivät.
He valitsivat, kenet pitivät lähellään ja ketkä ystävistään jättivät taakseen.
He selvittivät, kuka oli älykkäin,
ja taistelivat siitä, kuka oli vahvin.
Ja tietenkin tarpeen vaatiessa -
he päättivät salata totuuden muilta.
Jokainen vuorovaikutus ja keskustelu on ratkaissut finalistit,
ja päätös, jonka kohta näemme,
ratkaisee voittajan.
Ennen kuin selitän tämän pelin, pyydän ensin Tyleria -
valitsemaan yhden näistä kuudesta lavasta, jolle asettua.
Hän pääsi finaaliin ensimmäisenä,
joten hän saa valita paikkansa ensimmäisenä.
Annan vihjeeksi vain sen, että tässä pelissä voi joutua kohteeksi.
Kun saa valita ensimmäisenä,
on järkevää valita toinen reunalavoista.
Otan tämän, kun olen nyt tällä puolella. -Enää ei voi perua.
Karl, ota hänen sydämensä.
Varovasti sen kanssa. -Selvä.
Karl asettaa nyt Tylerin sydämen -
jalustalle suoraan häntä vastapäätä.
Hannah, sinut äänestettiin seuraavana jatkoon.
Haluatko mennä Tylerin viereen vai mahdollisimman kauas hänestä?
Luotan Tyleriin, mutta reuna tuntuu minusta vähemmän pelottavalta.
Hyvä valinta. -Jessus.
Hänenkin sydämensä asetetaan suoraan häntä vastapäätä.
Nyt tästä tulee mielenkiintoista. Molemmat reunat on viety.
Mitä päättää kolmantena jatkoon päässyt Jack?
Olin Tylerin kanssa kuutiossa.
Olemme kokeneet paljon yhdessä. Menen hänen viereensä.
Pidän puoltasi.
Lyöty lukkoon.
Auguste, edessäsi on vaikea päätös. -Jep. Hannah, mitä tuumit?
Jotenkin vain tuntuu, että haluaisin Coryn viereeni.
Vai sillä lailla. -En yritä pudottaa sinua, Hannah.
Arvostan sitä. -Sinulla ei ole hätää.
Nyt on Coryn vuoro. -Taidan mennä Hannahin viereen.
Vai niin. Koska jäljellä on vain yksi lava, Brettin paikka on selvä.
Nyt on aika paljastaa tämän pelin säännöt.
Tämä peli on äärimmäisen yksinkertainen.
Potkaisette vuorotellen palloja toistenne sydämiä kohti.
Jos sydämesi särkyy, menetät viisi miljoonaa dollaria,
putoat tyhjyyteen ja olet ulkona kakkoskaudelta.
Hermoja raastavaa.
Koska Tyler tuli kopeista ensimmäisenä, hän aloittaa.
Potkaisette siinä järjestyksessä, jossa tulitte kopeista edellisessä pelissä.
Jatkamme, kunnes kaksi sydäntä on särjetty.
Tyler, kun olet valmis, potkaise pallo kohti mitä tahansa sydäntä.
Muista, että päätöksesi voi pudottaa jonkun pelistä -
ja viedä häneltä viisi miljoonaa dollaria. Kaikki on sinusta kiinni.
Olemme kaikki läheisiä. Ei mitään henkilökohtaista.
Taidan potkaista tuohon päätyyn.
Selviän kierroksesta, katson kuka tulee perääni -
ja sitten päätän, ketä tähtään seuraavaksi.
Onpa pelottavaa.
Hannah, olit muutaman sentin päässä putoamisesta. Aiotko kostaa?
Hannah, vannon, etten tähdännyt sydämeesi.
Tiedättekö mitä? Tämä on ehkä väärä päätös, mutta valitsen rauhan.
Etkö tähtää keneenkään?
Hannah haaskasi juuri oman potkunsa. Nyt on Jackin vuoro.
On oman etuni mukaista potkaista ohi.
Huomaatteko?
Molemmat Älykkäät potkaisivat pallon tyhjyyteen. Eivät edes tähdänneet ketään.
Auguste, mitä mietit? -Yritän pudottaa Tylerin.
Kolme pelaajaa putkeen on potkaissut pallonsa tyhjyyteen.
Tehdään selväksi, että jatkamme, kunnes kaksi on ulkona.
Cory, mitä mietit? -Lauon keskelle.
Jack, ei mitään henkilökohtaista. Kahden pitää pudota.
Sepä kiva.
Harjoituspotku.
Hyvä potku, Brett. -Aika tarkka.
Ei hassumpi potku, Jim.
Ensimmäinen kierros on ohi. Toinen kierros alkaa jälleen Tylerista.
Samaan suuntaan vain.
Hannah, jos pelaat passiivisesti, muut pudottavat sinut ennen potkuasi.
Koska Jackia kohti on potkaistu, potkaisen minäkin sinne.
Luulin, että hän valitsisi jonkun muun.
Jack, sinua kohti on nyt potkaistu… -Useita kertoja.
Potkaisetko pallon tyhjyyteen vai…
Taidan noudattaa samaa strategiaa kuin muutkin. Potkaisen vain tuohon suuntaan.
Ymmärrämme kyllä, Jack. -Anna tulla.
Jack. -Sori.
Älä viitsi.
En edes kysy, minne Cory tähtää.
Homma menee jännäksi.
Näyttää selvästi siltä, että tässä on kaksi puolta vastakkain.
Tähtään sinuun, Jack.
Teema alkaa olla selvä. "Tähdätään kaikki Jackia."
Tähtään Coryn sydämeen. -Aiotko kostaa, Cory?
Tähtään silti Jackiin.
Olenko minä ainoa kohde? -Et siis tähtää Jackia?
En, koska pallo voi kimmota ja osua omaani.
Ja olemme lisäksi kavereita. -Niin, sekin vielä.
Tähtäätkö taas minuun? -Minä kokeilen taas Jackia.
Joo, tähdätään vain Jackia. -Ei mitään henkilökohtaista.
Noin on helppo sanoa, mutta ei ole kivaa olla kaikkien kohteena.
Et voi olla kohde, jos pudotat muut ensin.
Sydän ei hajonnut, mutta yksi kameroistamme kyllä.
Oletko puolellani vai minua vastaan? -Sinua vastaan, Auguste.
Miltä tuntuu, Jack?
Ei hyvältä. Menetin viisi miljoonaa dollaria yhden potkun takia.
Se sattuu enemmän kuin arvaatte.
Sitä panostaa tähän peliin niin paljon,
antaa kaikkensa 41 päivän ajan -
ja menettää kaiken, kun joku potkaisee suoraan sydämeen.
Se on maailman kamalin tunne.
Jack, se ei oikeasti ollut henkilökohtaista.
Voit hokea tuota, mutta kun potku osuu sydämeen…
Olisin potkaissut noin, vaikka keskellä olisi kuka vain.
Ei tarvitse selittää.
Olen oikeasti pahoillani.
Ihan oikeasti.
Cory, koska murskasit hänen sydämensä, sinun pitää sanoa: "Pudottakaa."
Älä sano sitä itku kurkussa, äijä. Vähän energiaa siihen.
Pudottakaa. -Antaa mennä.
Teidän on alettava pelata. En pysty pudottamaan enää ketään.
Näin jäljellä on enää viisi kilpailijaa,
joista yksi voittaa nuo viisi miljoonaa dollaria.
Vielä yksi teistä pitää pudottaa.
Tähdätään Hannahia.
Sano Corylle, että hoitaa homman. Niin on paras.
Brett, anna mennä, kun olet valmis.
Hannah, en halua suututtaa Tyleria, Augustea tai Corya.
Joudun tähtäämään sinua tällä kertaa.
Tästä lähtee.
Hän sanoi tähtäävänsä Hannahia -
mutta melkein osui Coryyn.
Sori. En tähdännyt sinuun. -Tiedän.
Antakaa Tylerille pallo.
Yrittääkö joku teistä nyt minua?
En tähtää sinua, Tyler.
Joo. -Oikeasti?
Olet paras vaihtoehto. -Okei.
Kunhan vitsailin, Ty. En minä sinua tähtää.
Tiedät suunnitelmani. -Hannah, tähtäätkö häneen?
En aio tähdätä Tyleria, koska oma henkeni on pelissä.
Tähtää Hannahiin, kuten mekin. Jos pudotat hänet, se auttaa kaikkia.
Minä voin pudota, jos sinä et pudota häntä.
Pelaan varman päälle ja katson, pitävätkö muut sanansa.
Tyler, tähtää Hannahia. Hän ei varmasti yritä sinua.
Ketä tähtäät, Hannah?
Sanoin Brettille, etten tähtäisi häntä, mutta sitten hän tähtäsi minua.
Tämä on siis vain reilua.
Jos hän osuu sydämeen, peli on ohi.
Älä osu sydämeeni, Hannah.
Augusten vuoro. -Hannah.
Tähtäät siis Hannahia.
Huilaan pari kierrosta. -Soimaako omatunto Jackin takia?
Todellakin. Olemme kaikki ihmisiä, joilla on sydän ja tunteet.
Putoaja olet sinä tai joku heistä.
Tyler, pitäisikö meidän pakottaa Cory messiin?
Tee miten haluat.
Jos hän ei tee mitään, kaikki ovat vaarassa. Hannah voi tähdätä sinua.
Pelaa, Cory. -Pakkohan minun on.
Hannah, ellen halua suututtaa noita muita kolmea,
minun on pakko liittyä heihin.
En haluaisi. Annoin sinulle sanani.
En yritä pudottaa sinua, Hannah.
Kolme Vahvaa on kääntynyt ainoaa jäljellä olevaa Älykästä vastaan.
Tiedän, että tämä on vain peliä, mutta nyt kyllä potuttaa.
Cory, sanon vielä yhden jutun.
Kisoja tulee vielä lisää.
Jos sinä todella haluat voittaa sen viisi miljoonaa,
tahdotko ehkä jatkoon jonkun, joka on pienempi uhka?
Kiintoisa kommentti.
Miksi pudottaa hänet, kun voisi pudottaa suuremmankin uhan?
Anna palaa, Cory.
Salamurhaaja on palannut.
Pakko pelata. -Läheltä liippasi.
En voi tähdätä Hannahia, koska annoin hänelle sanani.
On tärkeää olla rehellinen.
Jos tähtäät minua vielä kerran… -Tiedän.
…minä tähtään sinua, ja Tyler varmaan myös. Annan siimaa tämän kerran.
Tähtään Hannahia.
Kerroin jo syyni. En valehtele päin naamaa.
Tee, mikä on järkevintä.
Se on fiksuin siirto minun kannaltani.
Tyler, sinun täytyy jatkaa potkimista. Tähtää Hannahia. Kaikki tähtäävät häntä.
Tähtää Hannahia. -Aiotko yrittää pudottaa jonkun?
Minä yritän…
Tyler.
…pudottaa Hannahin. Olen pahoillani. -Ja vielä ihan provosoimatta!
Tyler, aiot siis tähdätä pelaajaa, joka on sinusta kaikkein kauimpana?
Aion yrittää. -Voi hyvänen aika.
On tosi syvältä, kun koko porukka liittoutuu sinua vastaan.
Onko tämä lopullinen niitti, Tyler?
Voi luoja.
Kiitos, Tyler. Olen sinulle henkeni velkaa tässä pelissä.
Anteeksi, kamu.
En tajua tätä. Pelasimme koko ajan yhdessä.
Tuota en osannut odottaa. -Olen pahoillani.
En todellakaan tajua, miksi teit noin.
En edes tunne mitään. Olen sokissa.
Minulle tuli paha olo Hannahin puolesta, joten ajattelin sekoittaa pakkaa.
Toivoin, että olisin saanut jotain kotiin viemisiksi.
On perseestä lähteä kotiin tyhjin käsin 41 päivän jälkeen,
mutta tästä jäi hyviä muistoja. En unohda kaikkia yhteisiä hetkiämme.
Oli tosi hauskaa. Olet hyvä äijä. Toivottavasti voitat.
Olen pahoillani, veli. -Ei se mitään.
Olisit voittanut koko pelin.
Minulla on paremmat saumat, jos sinä et ole mukana.
Olen pahoillani.
Kaikki hyvin, veli. -Sanoin sinulle.
Välimme ovat kunnossa. Toivon yhä, että sinä voitat.
Olet ykkösmieheni. -Olen pahoillani.
Ei se mitään.
Tsemppiä. -En olisi voittanut sinua.
Kivasti sanottu.
Se on totta.
Kun olet valmis.
Olet rakas.
Pudottakaa.
Siirrä tuota. Mene! Paina, paina!
Hienoa, Auguste!
Toiseksi eniten ääniä sai Auguste.
Nyt teillä neljällä on 25 %:n mahdollisuus voittaa viisi miljoonaa dollaria.
Olette virallinen kärkinelikko.
Nyt olemme päässeet siihen vaiheeseen,
jossa viimeisetkin säilyneet liittoumat ovat kaatuneet.
NELJÄ PELAAJAA JÄLJELLÄ
Miltä nyt tuntuu?
Minua harmittaa aika lailla.
Se oli rankkaa. Hän oli yksi parhaista ystävistäni.
Tuntui tosi pahalta.
Me kaikki olimme Hannahin kimpussa,
ja kun näin hänen murtuvan, tein oman päätökseni.
Päätin, etten voi tehdä hänelle niin.
Haluan olla hyvä esikuva pojilleni, jotka katsovat tämän kotona.
Hitto.
Haluan, että he puolustavat altavastaajaa,
heikompaa ja apua tarvitsevaa.
Niin minä tein itsekin nuorena. Siksi minun oli pakko tehdä se.
Valitettavasti tässä pelissä kahden piti lähteä kotiin.
En odottanut tuota. Tyler oli oikeassa. Auguste olisi voinut voittaa.
Kun nelikko oli kokenut tähän asti ehkä rankimman koitoksensa,
soitimme jokaiselle viestin, jonka he nauhoittivat ykkösjaksossa,
jotta he muistaisivat, miksi ovat täällä.
Olet väsynyt, mutta kuuntele. Sinun pitää vain jaksaa.
Sinun on annettava kaikkesi.
Mieti, miksi teet tämän.
Ajattele kolmea kaunista poikaasi. Tee tämä heidän vuokseen.
Anna heille parempi elämä.
Anna heille kaikki, mitä he haluavat, etenkin vaimollesi.
Ajattele hänen uhrauksiaan.
Hän on ykkösesi ja peruskalliosi.
Älä ikinä lopeta. Anna kaikkesi. Tajuatko?
Mitä mies?
Sinä olet täällä. Pääsit pitkälle, vai mitä?
Menit kihloihin maaliskuussa. Oli vaikea lähteä.
Tiedät, mitä Amanda uhrasi, jotta pääsisit tänne.
Sinulla ei ollut suunnitelmaa rahoille, koska et uskonut voittavasi.
Tajuatko, mitä niillä tekisi?
Voit ostaa talon, perustaa perheen ja maksaa Amandan velat pois.
Et tullut tänne turhaan, äijä. Jatka taistelua.
Haluan vain, että muistelet, miltä sinusta tuntui ensimmäisessä kisassa -
ja miten peloissasi olit.
Jotenkin, taistelu taistelulta, sinä selvisit loppuun asti.
Mieti sitä ja muista se.
Usko itseesi kaikista epäilyksistä ja peloista huolimatta.
Teet tämän kaikkien pikkutyttöjen vuoksi, itsesi mukaan lukien,
jotka eivät tunteneet olevansa tarpeeksi tai saaneensa tukea.
Ymmärrä, ettet saa koskaan luovuttaa -
ja että sinun parhaasi riittää.
Tyler, mieti mistä tulet ja miten pitkällä olet.
Mieti, mitä teit päästäksesi tänne.
"Hinnalla millä hyvänsä." Sitä olemme hokeneet koko ajan.
Olet lähellä. Älä luovuta nyt. Tiedän, että on rankkaa.
Olet ollut kauan erossa perheestäsi.
Tavoitteesi on huolehtia vaimostasi ja antaa parempi elämä lapsillesi.
Muista, miten ne rahat auttavat sinua ja perhettäsi.
Keskity ja jatka suhteiden luomista. Ole edelleen hyvä tyyppi.
Se kantaa hedelmää tulevaisuudessa.
Olet rakas.
Teillä neljällä on 25 %:n mahdollisuus voittaa viisi miljoonaa dollaria.
Olette virallinen kärkinelikko.
Nyt kun saitte jutella kuukauden takaisille itsellenne,
ehdotan, että siirrymme seuraavaan peliin ja pudotamme taas yhden teistä.
Tämän kauden teemana on ollut Vahvat vastaan Älykkäät,
ja juuri siitä tässä pelissä on kyse.
Kolmen kärkeen pääsy vaatii voimaa ja älyä. Oletteko valmiita?
Valmiina. -Laskekaa tangot.
Ei ole totta. -Tuolla ylhäällä on nappi.
Nappi? -Tunnistatteko nämä?
Kyllä vain.
Hetken kuluttua, kun saan pinottua 16 palikan kuvion,
lavanne putoavat ja te roikutte noissa tangoissa.
Mikä juju tuossa napissa on?
Ensimmäinen, joka koskee nappiinsa, nostaa lavat takaisin ylös -
ja joutuu tulemaan tänne ratkaisemaan 16 palikan kuvion muistista.
Jos onnistuu siinä, saa valita kuka putoaa.
Mutta jos kokoaa tornin väärin, putoaa itse kisasta -
ja kolme muuta jatkavat. -Voi luoja.
Vau.
Tämä on kauden koko teema.
Voitte tehdä tästä voimapelin ja katsoa, kuka roikkuu pisimpään,
tai voitte tehdä tästä älypelin.
Painakaa kuvio mieleenne, ottakaa riski ja yrittäkää koota se.
Voitte tehdä yhteistyötä.
Kannattaako ottaa riski ja luottaa siihen, etteivät muut johda harhaan?
Vai roikutteko vain ja rukoilette, että toinen mokaa?
Mitä tuumitte?
Haluatteko yrittää kuviota vai vain roikkua?
Itse roikkuisin mieluummin tangossa. Katsotaan, kuka tippuu ekana.
Hannah, olet ainoa Älykäs jäljellä. Haluatko yrittää kuviota?
Mieluummin putoan yrittäessäni kuin tulen pudotetuksi.
Muistatko kaikki 16? -16 on paha.
Autan sinua. -Me autamme.
Yksi teistä kaivaa hautaansa auttamalla. -Totta.
Ainoa tapa olla turvassa -
on painaa mieleen koko 16 palikan kuvio ja painaa sitten nappia.
Mitä mietit?
Tuskin pystyn opettelemaan kuuttatoista yksin.
Uskotko putoavasi, jos et edes yritä? -Kyllä.
Pakko opetella koko kuvio ja tehdä se.
Aloitetaan keltaisella palikalla. Toinen palikka on sininen.
Seuraava on vihreä. Keltainen, sininen, vihreä, vihreä,
punainen, punainen, keltainen, keltainen, sininen, punainen, vihreä, punainen.
Siirtykää tangoille, ellette ole jo.
Kun asetan 16. palikan, teidän lavanne putoavat.
Jos ette roiku, vaan putoatte tyhjyyteen, olette ulkona.
Ja viimeisenä, sininen.
Pudottakaa lavat.
Peli on käynnissä.
Aiotteko luottaa toisiin -
vai otatteko kohtalonne omiin käsiinne?
Painakaa tämä kuvio mieleenne.
Mutta kävi miten kävi, joku putoaa.
Voit astua pois. Tule, Brett.
Hän taitaa saada apua,
koska hän ei olisi voinut opetella kaikkea noin nopeasti.
Vain sillä on väliä, mikä kuvio on, kun hän lukitsee sen.
Brett on luottanut muistiinsa. Kukaan ei ole auttanut.
Jos hän onnistuu tässä, yksi muista menettää viisi miljoonaa dollaria.
Kaksi punaista.
Kaksi punaista?
Kyllä.
Kaksi punaista? Selvä.
Hetkinen. Coryhan voi valehdella. Mikä estää vaihtamasta kahta väriä?
Ainoa tyyppi, johon luotin, petti minut juuri.
Jos Cory sanoo väärin, Brett putoaa. -Kaksi keltaista.
Kaksi keltaista? -Aivan.
Hannah, olitko mukana tässä?
En.
Tyler ei sano sanaakaan. Hän luottaa täysin Coryyn.
Punainen. -Voi luoja.
En tiedä. Nyt jännittää. -Sininen.
En osaa kuvitella, miltä sinusta tuntuu. -Lukitsen sen.
Se on virallisesti lukittu. Luuletko, että tämä on oikea kuvio,
joka vie sinut kolmen parhaan joukkoon? -Toivottavasti.
Jos tämä 16 palikan kuvio on sama kuin se, jonka minä tein,
lava muuttuu vihreäksi,
ja yksi teistä kolmesta on Brettin armoilla.
Mutta jos lava putoaa, te kaikki jatkatte ja Brett putoaa.
Kolme, kaksi, yksi.
Paljastetaan tulos.
Se onnistui! -Uskomatonta.
Hyvää työtä, kamu.
Brett on nyt varmistanut paikkansa kolmen parhaan joukossa.
Tuntui, että tässä kohtaa oli pakko toimia.
Hienoa, Brett!
Valitettavasti hauska osuus on nyt ohi. Te kolme olette pölkyllä.
Näen, että Brettiä stressaa jo. Miten sinä päätät?
Mietitkö, kenet voit voittaa myöhemmin? -Sekin vaikuttaa.
Mitä jos säästät jonkun ja hän pudottaa sinut seuraavaksi?
Tämä on loppujen lopuksi peli, eikä se ole helppoa.
Tämä on ehkä vaikein päätös.
Olen pahoillani, mutta…
Hannah, valitsen sinut.
Miltä tuntuu?
Tiesin, miten tässä käy, jos en painaisi nappia tarpeeksi nopeasti.
On ihan oikeasti suuri kunnia olla täällä kanssanne.
Tietenkin surettaa, kun minut pudotetaan kuolemaan,
mutta voin lähteä hyvillä mielin, kun juuri te jäätte.
Kun olet valmis, Brett.
Hannah, olet pudonnut Beast Gamesista. -Pudottakaa hänet.
Viimeinen Älykkäiden jäsen on pudotettu. Hankkiudun eroon tästä.
Cory, Brett, Tyler!
Voittaja on varmuudella Vahvojen joukkueesta.
Yksi teistä kolmesta voittaa tuon viisi miljoonaa dollaria.
Sillä lailla!
Tämä on ihan hullua. -Uskomatonta.
KOLME PELAAJAA JÄLJELLÄ
Herrat, emme tuhlaa aikaa. Nyt pudotetaan vielä yksi teistä,
ja sitten meillä on kärkikaksikko. Asettukaa kukin oman korokkeenne taakse.
Tervetuloa viimeiseen rutistukseen.
Tämä on viimeinen kerta, kun kukaan teistä saa rahaa,
lukuun ottamatta tuota viiden miljoonan dollarin pääpalkintoa.
Jos ette usko voittavanne, ehkä otatte rahaa nyt.
Summan on oltava iso, Jimmy. -Se onkin. Jokaisella on hintansa.
Ihan aluksi laittakaa kätenne laatikoihin.
Kahlitkaa heidät!
Teidät kaikki on kahlittu laatikoihinne.
Tunnen olevani loukussa.
Jotta tästä tulisi vielä hektisempää…
Lasit sameaksi!
Onpa älytöntä.
Ette näe, kun joku muu painaa nappia.
Kohta jokaisen ruudulle ilmestyy rahalaskuri,
eikä ole tietoa, milloin se pysähtyy.
Aivan kuten Kapteenin lahjuksessa,
ensimmäinen nappiaan painava saa ruudulla näkyvän summan.
Mutta toisin kuin aiemmin, lahjuksen ottaja putoaa pelistä -
ja kaksi muuta kisaavat viidestä miljoonasta dollarista.
Tämä on ihan hullua.
Todellakin.
Hurjaa meininkiä.
Cory, olet voittanut vain 17 000 dollaria.
Ellet paina nappia tai jompikumpi heistä ehtii ensin,
ja häviät viimeisessä pelissä, lähdet kotiin 17 000 dollaria mukanasi.
Toisaalta, jos et paina ja voitat seuraavan pelin,
lähdet kotiin viisi miljoonaa rikkaampana.
Se on iso riski. -Aivan.
Olet voittanut 190 000 ja sinä 100 000,
mutta tämä rahalaskuri nousee aika korkealle,
ja teidän täytyy miettiä,
haluatteko ottaa varmat rahat vai riskeerata kaiken viidestä miljoonasta.
Kiinnostaa nähdä, kuinka korkealle summa nousee.
Sama. -Mitä sinä mietit, Brett?
Sanoit aiemmin ohjelmassa, että 250 000 dollaria on sinun rajasi.
Tilanne on nyt muuttunut.
Silmiesi edessä on viisi miljoonaa dollaria. Et voi olla näkemättä sitä.
Näillä puheilla…
Käynnistäkää rahalaskuri!
Katsotaan, mikä on hintanne. -On hullua nähdä tämä taas.
Se on taas täällä. -Järjetöntä.
50 000 dollaria. -Nopeasti meni.
Vartijat kaatavat laskurin näyttämän summan lattialle.
Jo 100 000 dollaria. -Antaa mennä.
Jos painatte nappia juuri nyt, saatte tuon rahakasan.
200 000 dollaria. Hullua.
Miltä teistä tuntuu?
Kai tämä on mielenkiintoista. -Rahaa.
Hullu juttu,
mutta kolmas saa enemmän rahaa kuin kakkoseksi jäävä.
Se on kyllä hullua.
Paljon enemmän rahaa, jos painatte nappia juuri nyt.
410 000 dollaria varmaa rahaa. Se on ihan älytön summa.
Taistelen täällä perheeni puolesta. -Isi.
Jos minulle tarjottaisiin 500 000 dollaria,
ottaisin rahat, koska se turvaisi perheeni toimeentulon.
Haluan heille paremman elämän.
Summa lähenee puolta miljoonaa dollaria. Painatte nappia -
ja saatte takuuvarmat puoli miljoonaa dollaria.
Pidetään homma mielenkiintoisena. Laskuri pysähtyy viideksi sekunniksi.
Jos kukaan ei paina, laskuri jatkaa nousuaan,
mutta koska tahansa joku muu voi painaa nappia ensin ja viedä koko potin.
Viisi, neljä, kolme,
kaksi, yksi. Rahalaskuri käyntiin.
Se vain nousee. -Tuoko jopa Karl rahaa?
600 000 dollaria.
Nyt on tilaisuutenne ottaa varmaa rahaa itsellenne ja perheillenne.
Miltä tuntuu, Cory? Sinulla on meistä vähiten rahaa,
ja tämä on varma potti. -720 000, ja summa vain kasvaa.
Isi! -Rakastan teitä hurjasti.
Katsokaa tuota summaa. Se voisi olla teidän, jos painatte nappia.
Jos sijoitutte toiseksi, ette saa mitään.
Melkein 900 000 dollaria. -Pysähtyykö miljoonaan?
En tiedä.
Voit ostaa talon, perustaa perheen ja maksaa Amandan velat pois.
970 000! -Se voi pysähtyä miljoonaan.
980 000, 990 000,
miljoona dollaria!
Jos painatte nappia, nämä rahat ovat teidän.
Jätkät, aika käy vähiin.
Kolme, kaksi, yksi.
Joku painoi.
Se tarkoittaa,
että Beast Gamesin kakkoskauden kolmanneksi tullut pelaaja on…
Kirkastakaa lasit.
Brett otti rahat! Onneksi olkoon, olet nyt miljonääri!
Mahtavaa, veli.
Tule hakemaan miljoonasi! Mikä parasta, hänen ei tarvinnut kusettaa ketään!
Äijä, hyppää sekaan!
Hän voitti jo aiemmin 190 000 dollaria,
joten hänen voittosummansa on nyt 1 193 000 dollaria.
Sillä lailla!
Tässä on valtavasti rahaa!
Haudatkaa hänet rahaan!
En olisi saanut näin paljoa, ellen olisi luottanut teihin.
En olisi tässä ilman teitä.
Jes! Antaa mennä!
En olisi uskonut olevani iloinen tämän sydämen särkemisestä,
mutta en voisi olla onnellisempi.
Olet rakas. -Kiitos.
Tuo oli eeppistä! -Sillä lailla.
Hyvä!
Rahamies-Brett. -Kolmas sija tuntuu mahtavalta.
Rahanheitto ja sukellus perään. Se oli siinä!
KAKSI PELAAJAA JÄLJELLÄ
Sanotaan, että joukossa on voimaa.
Ja vastoin kaikkia odotuksia -
näiden kahden miehen tekemät valinnat ovat johdattaneet heidät tänne,
heidän viimeiseen koitokseensa.
Kerta toisensa jälkeen he ovat katsoneet tappiota silmiin -
ja uhmanneet kiusauksia.
Kumpikin on taistellut perheensä puolesta -
niin ylämäissä kuin alamäissäkin.
Säilyttäen rehellisyytensä ja kunniansa -
nämä kaksi Vahvojen joukkueen jäsentä ja entistä liittolaista -
kohtaavat nyt kohtalonsa ja toisensa.
Olenko ainoa, jota jännittää? -Et todellakaan ole.
Minulla vääntää vatsasta. Herranen aika.
Cory, Tyler.
Te kaksi olette olleet kovia kilpailijoita ja pelanneet rehellisesti.
Ennen pelin alkua -
haluan sanoa, että toivoisin teidän molempien voittavan.
Tuntuu kamalalta, että toinen voittaa kohta viisi miljoonaa dollaria -
ja toinen lähtee kotiin vain tähän asti keräämiensä rahojen kanssa.
Aloitetaan.
Pian toinen teistä saa käteensä tämän viiden miljoonan dollarin sekin.
Saat laittaa sen mihin salkkuun tahansa sillä aikaa kun toisella on side silmillä.
Suljet salkut ja sekoitat niiden paikkoja.
Sitten pyydät toista ottamaan siteen pois, ja hän yrittää lukea sinua.
Hän saa kysyä mitä vain haluaa.
Olette asuneet yhdessä viimeiset 40 päivää -
ja pelanneet yhdessä monta peliä.
Cory, sinun pitäisi tietää, milloin Tyler puhuu totta ja päinvastoin.
Mutta kun olet valmis, sinun täytyy valita yksi salkku.
Jos jompikumpi teistä arvaa oikein, missä viiden miljoonan dollarin sekki on,
kausi on ohi. Voitat viisi miljoonaa dollaria.
Kaikki kova työsi palkitaan. Olet monimiljonääri.
Vaimosi, lapsesi ja koko maailma juhlivat kanssasi.
Mutta jos arvaat väärin, vuoro siirtyy toiselle.
Poistamme arvaamasi salkun, ja on hänen vuoronsa pelata.
Täytyy ajatella perheen parasta. -Jep. Nyt mennään, äijä.
Aluksi meidän täytyy päättää, kumpi aloittaa.
Toin mukanani kolikon, josta maksoin Monikalle 500 000 dollaria.
Teidän pitää valita kruunan ja klaavan välillä.
Sano sinä. -Klaava.
Oletko varma? -Hän ottaa klaavan.
Ja sinä otat kruunan? -Juuri niin.
Heitän kolikon ja käännän sen kädelleni. Tämä on iso hetki.
Se on kruuna. -Kruuna.
Cory aloittaa.
Tässä on side.
Käänny tuonne päin.
Hyvä. Nyt kun Corylla on side silmillä…
Tyler, tässä on viiden miljoonan dollarin sekki,
joka edustaa tuota valtavaa rahakasaa tuolla.
Jos hän arvaa, mihin salkkuun laitoit sen, peli on ohi.
Kun olet valmis. Ota ihan rauhassa.
Nyt kun hän on alkanut siirrellä salkkuja,
kaikkien kuvaajien on käännyttävä ympäri.
Pojat, älkää katsoko tänne. Kuvaajannekin on käännyttävä.
Minäkin käännyn kohti tätä seinää.
Tämä on Coryn ja Tylerin välinen taistelu, eikä kenenkään muun maailmassa.
Tyler saa laittaa salkut ihan miten haluaa.
Hän voi pinota tai sekoitella niitä. Se on täysin Tylerin päätettävissä.
Hän voi laittaa sekin mihin tahansa salkkuun ja salkun minne vain.
Kyse on vain hämäyksestä ja strategiasta.
Jokaisen äänen, jonka hän päästää, jokaisen pienenkin vihjeen -
Cory kuulee.
Hän käyttää sitä hyväkseen tehdäkseen tarkemman päätöksen.
Viime kaudella peli ratkesi heti ensimmäisellä kierroksella.
Teoriassa Cory voi voittaa vaikka heti.
Okei, Jimmy.
Saanko kääntyä? -Saat.
Tyler, sinä annat merkin.
Kun olet valmis, sano Corylle, että hän saa kääntyä ja ottaa siteen pois.
Cory, käänny ja ota silmäside pois.
Peli on käynnissä.
Mitä sinä etsit?
Voitko kertoa salkusta numero kuusi?
Mitä haluat tietää?
Onko sekki siellä?
Avaa, niin saat tietää.
Entä kolmonen?
Mitä haluat tietää?
Onko sekki siellä? -Avaa, niin saat tietää.
Sama vastaus.
Sinulla on kaksi lasta,
mutta tuskin laittaisit sen kakkoseen.
Entä ysi?
Onko sekki siellä?
Avaa, niin saat tietää.
Valitsen ysin.
Sinä valitset siis ysin. Miksi?
Hänen äänensä muuttui, kun hän vastasi siihen.
Oikeastiko? -Joo.
Hän sanoi samat sanat joka kerta, kun kysyit,
mutta nyt hän sanoi toisin? Siksi luulet sekin olevan siinä?
Juuri niin.
Jos arvaat oikein, tuo rahakasa tuolla on sinun.
Voi hyvä luoja.
Voit avata sen, kun haluat.
Voi luoja. Tämä raastaa hermoja.
Cory, salkussa voi olla viisi miljoonaa dollaria. Se mullistaisi elämäsi.
Kunhan se on kultainen, ei punainen.
Okei.
Koska Cory valitsi ysin ja se oli tyhjä,
tämä salkku poistetaan pelistä.
Mahdollisuudet siis paranevat hieman.
Tyler, paljastaisitko, missä sekki oli.
Numero kymmenen. -Kymppi.
Arvauksesi meni yhdellä pieleen.
Ennen kuin on Tylerin vuoro, haluatko sanoa jotain?
Hyvin pelattu.
Kiitos.
Haluatko sanoa jotain ennen kuin hän sekoittaa salkut -
ja tekee viiden miljoonan päätöksen, joka vaikuttaa molempiin?
Kerro vain, mihin salkkuun sinä sen laitat.
Tässä on silmäside.
Peli on alkanut.
Tylerin silmät on sidottu,
ja Corylla on hallussaan viiden miljoonan dollarin sekki.
Salkkuja on yksi vähemmän.
Mahdollisuus oli yksi kymmenestä. Nyt se on yksi yhdeksästä.
Tyler, käänny ympäri. Ota silmäside pois.
Sinulla on kolme lasta.
Olet niin fiksu, ettet laittanut sitä sinne. Entäs kakkonen?
Avaa, niin saat tietää.
Hän iskee takaisin Tylerin omalla strategialla.
Pelissä on viisi miljoonaa.
Entä kymppi?
Olisi fiksua laittaa se sinne, koska en valitsisi sitä enää.
Avaa, niin saat tietää.
Coryn pokka pitää hyvin. Hän ei osoita tunteita -
eikä paljasta Tylerille mitään.
Entä vitonen?
Avaa, niin saat tietää.
Minä taidan valita vitosen. -Miksi juuri se?
Huomasin pienen eron reaktiossa.
Kun kysyit häneltä numero viidestä? -Joo.
Selvä.
Kun avaat sen, se on siinä.
Se oli tyhjä.
Taistelunne jatkuu.
Taistelu jatkuu.
Cory, tilanteesi parani. Mahdollisuutesi on yksi kahdeksasta.
Mahdollisuuteni paranevat, mutta vasta kun löydän viisi miljoonaa…
Nyt on totuuden hetki.
En ole nähnyt kumpaakaan teistä läheskään näin tosissaan.
Sama jatkui seuraavat kolme kierrosta.
Entä kutonen? -Avaa, niin saat tietää.
Sinä päätät. Yksi pelaaja piilottaa sekin -
ja pysyy mahdollisimman ilmeettömänä, kun häntä tentataan.
Entä ykkönen? -Avaa, niin saat tietää.
Onko salkussa viisi miljoonaa dollaria? -Ei.
Kun heidän mahdollisuutensa paranivat…
Cory, riisu se ja käänny. -Onko se kasissa?
…heidän arvauksensa… -Avaa, niin saat tietää.
…osuivat lähemmäs… -Otan kakkosen.
…ja lähemmäs.
Ei, se oli kasissa. Voi luoja. -Niin lähellä!
Kunnes jäljellä oli enää viisi salkkua.
Tämä on luultavasti viimeinen tilaisuutesi.
Tsemppiä, kaveri.
No niin, tällä kertaa on eri strategia. -Okei.
Pyöräytin salkkuja, suljin silmäni,
odotin salkkujen pysähtyvän, avasin yhden ja laitoin šekin sisään.
Minulla ei ole aavistustakaan, missä se on.
Ihanko totta? -Nyt hän ei pysty lukemaan minua.
En itsekään tiedä, missä se on. -Oletko tosissasi?
Olen kuolemanvakavissani. Tyler, käännyhän ympäri.
Ota side silmiltäsi. Kysy niin paljon kuin haluat,
koska minulla ei ole hajuakaan, missä sekki on.
Aloitan kysymyksellä. Uskotko häntä? -En usko hänen valehtelevan.
Strategiani on hyvä. Nyt hän ei voi lukea ilmeitäni, sykettäni tai katseitani.
Uskon, että hän puhuu totta.
Jos Cory puhuu totta, Tylerilla on 20 prosentin mahdollisuus onnistua.
Vaikuttavaa. Tätä strategiaa ei ole ennen käytetty.
No, minä otan nelosen. -Miksi nelonen?
Se vain tuntuu oikealta.
Oletko valmis? -Minäkin haluan tietää.
Minä myös.
Me vitsailemme, mutta voit voittaa nyt viisi miljoonaa.
Herranen aika. -Se oli punainen.
Voisin vaikka käyttää samaa strategiaa. -Niinkö meinasit?
Jätätkö viisi miljoonaa dollaria sattuman varaan vai otatko ohjat käsiisi?
Se toimi hänellä, ei ehkä sinulla. -Hän ei voisi lukea minua.
Jos hän pystyy lukemaan sinua, voit yrittää hämätä.
Pitää vähän miettiä.
Mieti kunnolla, koska kun peli on ohi,
katselet tätä vielä vuosien päästä. En halua, että kadut päätöstäsi.
Minkä strategian sitten valitsetkin,
se voi ratkaista, tuleeko sinusta monimiljonääri -
vai vietkö kotiin vain aiemmin voittamasi 100 000 dollaria.
Onnea.
Kokeillaanpa kunnon pyöräytystä.
No niin, Jimmy.
On ihan hullua, että tällä pöydällä on enää neljä salkkua.
Niin on.
No niin, Cory.
Otin mallia sinusta.
Voi jestas.
Jätkät, pääpalkintona on viisi miljoonaa dollaria.
Toista on mahdoton lukea. Sehän on nerokasta.
Ei voi kuin arvata.
Harvoin nämä pelit etenevät näin pitkälle.
Jos hän sekoitti salkut eikä tiedä, missä sekki on, miten voit päättää?
Useampi salkku on liikkunut vähäsen.
Ovatko ne vinossa? -Vinossa eri suuntaan.
Jos pitää silmät kiinni ja sählää, salkku voi helposti liikahtaa.
Siis jos silmät olivat kiinni.
Vasta myöhemmin tajusin, että Tyler päätti kertoa Corylle,
ettei katsoisi valitessaan salkkuaan, mutta tekikin päinvastoin.
Ehkä hän pyöräytti niin kovaa, että nämä siirtyivät,
mutta se, mihin hän pani sekin, onkin täydellisesti paikallaan.
Etkö oikeasti tiedä? -Kohtahan se selviää.
Kysymys kuuluukin: paljastiko Tyler temppunsa Corylle?
Minä otan seiskan.
Tämä saattoi olla viiden miljoonan dollarin päätös.
Päättelikö hän juuri salkkujen kallistuman avulla,
missä viisi miljoonaa dollaria on?
Jos näin on, se on älykkäin näkemäni peliliike.
Onko tuossa salkussa viisi miljoonaa dollaria?
Rakastan teitä paljon. -Rakastan sinua, isi.
Se on punainen! Voi ei!
Strategiasi vaikutti niin fiksulta! Voi rähmä.
Se vaikutti niin loogiselta. Sait minutkin uskomaan.
Oliko se siis kasissa? Se oli kasissa!
Tämä peli on ihan hullu.
Kolme salkkua jäljellä.
Sydämeni hakkaa. Sekoan ihan kohta. En voi kuvitellakaan.
Tyler hautasi päänsä käsiinsä.
Näen metrin päästä, miten Coryn sydän hakkaa.
Mitä mietit, ennen kuin laitat siteen silmillesi?
Stressaava peli. Olen iloinen, että saan pelata tätä juuri hänen kanssaan.
Minä ja sinä, veliseni. -Kun olet valmis, laita side silmille.
Katsotaan, saatko aikaan ihmettä. -Jep.
Kaikki tietävät homman nimen. Älkää katsoko näitä salkkuja.
Valmista, Jimmy.
Minua jännittää.
Kolme salkkua, eli 33 prosentin mahdollisuus.
Tunnetko olevasi onnekas juuri nyt?
Herra on kanssani.
Voin vain rukoilla.
Tyler, ota side silmiltä ja käänny ympäri.
Arvoitko taas salkun? -Jep.
Uskotko häntä?
Hän ei osaa valehdella. Sen näkee hänen kasvoistaan.
Onko se kolmosessa?
Ei aavistustakaan. Pidin silmät kiinni.
Kakkoskauden voittaja ratkaistaan juuri tässä.
Ensimmäisellä kaudella Jeff valitsi oikean salkun kymmenestä.
Nyt Tylerilla on vain kolme vaihtoehtoa.
Kylläpä jännittää. Minkäköhän hän valitsee?
No niin.
Coryn lasten määrä.
Valitset siis kolmosen. Älä avaa vielä. Valinta on lukittu.
Etkö tiedä, onko siellä viisi miljoonaa dollaria?
En todellakaan.
Me kaikki siis yllätymme yhtä kovasti? -Aivan.
Voi, Tyler.
Osuitko oikeaan?
Osuitko viiden miljoonan dollarin sekkiin? Oletko miljonääri?
Sillä lailla!
Jes!
Nyt tekee gutaa!
Uskomatonta!
Eikä! Voi luoja.
Voi herranen aika!
Tyler, tule istumaan rahojesi päälle.
Hyvää työtä. Olen ylpeä sinusta.
Jos jonkun piti voittaa… -Olen pahoillani.
…onneksi se olit juuri sinä. Olen tosissani. Olet rakas, veli.
Tuntuu, että vein nämä rahat sinun perheeltäsi.
Älä nyt. Ole onnellinen. Nauti vain tästä hetkestä.
Elä tässä hetkessä. Älä sääli minua.
Olet rakas. -Lapsesi ovat ylpeitä. Olet hieno mies.
Kiitos. Onneksi juuri sinä voitit.
Tekisitkö mitään toisin nyt kun tiedät, miten kävi?
Aina voi jossitella,
mutta ellen olisi tavoitellut pääpottia, joutuisin aina elämään sen kanssa.
"Mitä jos?" -Mitä jos oisitkin voittanut?
En siis kadu mitään.
Tämä oli yksi elämäni parhaista kokemuksista.
Nyt pelataan!
Olen iloinen, että 200 pelaajasta juuri Tyler voitti.
Hän on mahtava isä, joten on hienoa, että hän voitti.
Olette parhaita. Kiitos teille.
Olen kiitollinen tästä kokemuksesta.
Olisin halunnut voittaa, mutta olen iloinen Tylerin puolesta.
Suhtaudut tähän upeasti. -Kiitos.
Arvostan tuota.
Anna isille hali, kamu.
Rakastan teitä paljon. -Rakastan sinua, isi.
Tyler lähtee Beast Gamesin toiselta kaudelta -
mukanaan 5,1 miljoonaa dollaria.
Se on yksi TV-historian suurimmista rahapalkinnoista.
Kukaan ei kuitenkaan lähde tyhjin käsin.
Tällä kaudella palkintoja jaettiin yli 11 miljoonan dollarin edestä.
Useista ihmisistä tuli miljonäärejä.
Tänne pääseminen oli ihme. Sain 100 000 dollaria.
Jokainen ohjelmassa kilpaillut sai osallistumisestaan tuhat dollaria.
Tipuimme mutta saimme vähän taskurahaa mukaan.
Kiitos todella paljon.
Veimme 200 pelaajaa äärirajoilleen nähdäksemme, miten pitkälle he menevät -
jättääkseen jälkensä Beast Gamesin historiaan.
Monika ja Jim pääsivät jakamaan tämän kauden saavutuksensa -
Monikan perheen kanssa.
Perheille pitää viedä jotain.
Myös JT:llä oli yllätys vietävänä kotiin perheelleen.
Miljoona dollaria!
Minä voitin!
Nickillä oli yllätys äidilleen.
Voitin lopulta yli 340 000 dollaria.
Ei ole totta! Oletko tosissasi? Olen niin ylpeä sinusta.
Brettillä oli uutisia kihlatulleen.
Tulin kolmanneksi ja voitin 1,2 miljoonaa dollaria.
Voi luoja, ihan uskomatonta!
Loppujen lopuksi näiden pelaajien piti luottaa voimaan ja älyyn,
rehellisyyteen, suoraselkäisyyteen -
ja ystävyyteen voittaakseen pelistä elämän mullistavan rahasumman.
Siinä on kakkoskauden voittaja!
Voitin juuri viisi miljoonaa dollaria!
Sillä lailla! -Suurkiitos, kun katsoitte ohjelmaa.
Odotan jo innolla, mitä tuumitte kolmoskaudesta. Nähdään sitten.
Mitä jos kertoisin… -Älä viitsi.
Menin päätyyn asti. Olen Beast Gamesin kakkoskauden voittaja.
TYLERIN VAIMO
Eikä. -Voitin 5,1 miljoonaa dollaria.
Eikä! Voi luoja. -Kyllä.
Ei ole totta!
Oletko tosissasi? -Olen tosissani. Voitin.
Herranjumala!
Voimme jäädä eläkkeelle ja olla poikien kanssa.
NOLLA PELAAJAA JÄLJELLÄ
Voi luoja.
Suomennos: Juho Lähde